CELEX: 32014R0706
Language: sk
Date: 2014-06-25 00:00:00
Title: Vykonávacie nariadenie Komisie (EÚ) č. 706/2014 z  25. júna 2014 , ktorým sa mení nariadenie (ES) č. 972/2006, pokiaľ ide o dovozné clo uplatniteľné na ryžu Basmati

26.6.2014   
            
            
               SK
            
            
               Úradný vestník Európskej únie
            
            
               L 186/54
            
         VYKONÁVACIE NARIADENIE KOMISIE (EÚ) č. 706/2014
   z 25. júna 2014,
   ktorým sa mení nariadenie (ES) č. 972/2006, pokiaľ ide o dovozné clo uplatniteľné na ryžu Basmati
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. a),
   keďže:
   
               (1)
            
            
               Podľa dohody medzi Európskou úniou a Indiou (2) týkajúcej sa ryže schválenej rozhodnutím Rady 2004/617/ES (3) sa na dovoz lúpanej ryže niektorých odrôd Basmati s pôvodom v Indii stanovuje nulové clo.
            
         
               (2)
            
            
               Podľa dohody medzi Európskou úniou a Pakistanom (4) týkajúcej sa ryže schválenej rozhodnutím Rady 2004/618/ES (5) sa na dovoz lúpanej ryže niektorých odrôd Basmati s pôvodom v Indii stanovuje nulové clo.
            
         
               (3)
            
            
               Na účely vykonávania týchto dohôd sa v článku 138 nariadenia Rady (ES) č. 1234/2007 (6) stanovilo, že na odrody lúpanej ryže Basmati, na ktoré sa vzťahujú tieto dohody, sa musí uplatňovať nulové dovozné clo za podmienok stanovených Komisiou. Tieto podmienky boli stanovené v nariadení Komisie (ES) č. 972/2006 (7).
            
         
               (4)
            
            
               Nariadenie (EÚ) č. 1308/2013, ktorým sa zrušuje a nahrádza nariadenie (ES) č. 1234/2007, neobsahuje ustanovenie podobné článku 138 nariadenia (ES) č. 1234/2007. Pokiaľ ide o dovozné clo, článkom 183 nariadenia (EÚ) č. 1308/2013 sa Komisia oprávňuje prijímať vykonávacie akty, ktorými sa stanovuje výška uplatneného dovozného cla v súlade s pravidlami stanovenými okrem iného v medzinárodnej dohode uzavretej v súlade so Zmluvou o fungovaní Európskej únie.
            
         
               (5)
            
            
               Aby sa dohoda medzi Úniou a Indiou a dohoda medzi Úniou a Pakistanom dodržiavala aj naďalej, malo by sa v nariadení (ES) č. 972/2006 stanoviť, že na odrody lúpanej ryže Basmati, na ktoré sa vzťahujú tieto dohody, by sa malo uplatňovať nulové dovozné clo za podmienok stanovených v uvedenom nariadení.
            
         
               (6)
            
            
               Nariadenie (ES) č. 972/2006 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Článok 1 nariadenia (ES) č. 972/2006 sa mení takto:
   
      „Článok 1
      Toto nariadenie sa uplatňuje na lúpanú ryžu Basmati, na ktorú sa vzťahujú číselné znaky KN 1006 20 17 a 1006 20 98, z týchto odrôd:
      
                  —
               
               
                  Basmati 217,
               
            
                  —
               
               
                  Basmati 370,
               
            
                  —
               
               
                  Basmati 386,
               
            
                  —
               
               
                  Kernel (Basmati),
               
            
                  —
               
               
                  Pusa Basmati,
               
            
                  —
               
               
                  Ranbir Basmati,
               
            
                  —
               
               
                  Super Basmati,
               
            
                  —
               
               
                  Taraori Basmati (HBC-19),
               
            
                  —
               
               
                  Typ-3 (Dehradun).
               
            Bez ohľadu na sadzby dovozného cla stanovené v Spoločnom colnom sadzobníku sa na odrody lúpanej ryže Basmati uvedené v prvom odseku uplatňuje nulové dovozné clo za podmienok stanovených v uvedenom nariadení.“
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 671.
   
      (2)  Dohoda vo forme výmeny listov medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994 (Ú. v. EÚ L 279, 28.8.2004, s. 19).
   
      (3)  Rozhodnutie Rady 2004/617/ES z 11. augusta 2004 o uzavretí Dohody vo forme výmeny listov medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994 (Ú. v. EÚ L 279, 28.8.2004, s. 17).
   
      (4)  Dohoda vo forme výmeny listov medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994 (Ú. v. EÚ L 279, 28.8.2004, s. 25).
   
      (5)  Rozhodnutie Rady 2004/618/ES z 11. augusta 2004 o uzavretí Dohody vo forme výmeny listov medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994 (Ú. v. EÚ L 279, 28.8.2004, s. 23).
   
      (6)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
   
      (7)  Nariadenie Komisie (ES) č. 972/2006 z 29. júna 2006, ktorým sa stanovujú špecifické pravidlá uplatniteľné na dovoz ryže Basmati a prechodný kontrolný systém na určenie jej pôvodu (Ú. v. EÚ L 176, 30.6.2006, s. 53).